wickkiey/tamil-wikipedia-chunked huggingface dataset:
# கேப்ரியெல்லா ஐஸ்லர்

## சர்வதேச ஆசிர்வதிக்கப்பட்ட நிதி நிறுவனம்

கேப்ரியல்லா தற்போது யுனிவர்ஸ் ஆஃப் பிளஸ்ஸிங்ஸ் ஃபன்ட் (சர்வதேச ஆசீர்வதிக்கப்பட்ட நிதி நிறுவனம்) எனும் நிறுவனத்தினைத் துவங்கி அதன் தலைமை நிர்வாக அதிகாரியாகப் பொறுப்பேற்றார். இந்த நிறுவனமானது 501(c)3 மீச்சிறு வாழ்க்கைத் திறன்கள் மற்றும் தனி வளர்ச்சி பெறுதலுக்கான ஆலோசனைகளை வழங்குவதன் மூலம் இளம் யுவதிகள் மற்றும் பெண்களுக்கு தன்மேம்பாடு பெறச் செய்வதை நோக்கமாகக் கொண்டு செயல்படுவது ஆகும். இதனை இவர் துவங்குவதற்குக் காரணம் இவர் வாழ்ந்து வந்த வெனிசுவேலாவில் வளரிளமையில் கருவுறல் மற்றும் பேறுகால இறப்பு விகிதங்கள் அதிகமாக இருந்தன. அதனைக் குறைக்கும் விதமாக இவரின் நிறுவனத்தின் மூலமாக ஆலோசனைகள் வழங்கப்படுகின்றன.
# மல்லி (தொலைக்காட்சித் தொடர்)

**மல்லி** இத் தொடர் ஒவ்வொரு வாரமும் (திங்கள் முதல் வெள்ளி வரை மாலை 6.30 மணிக்கு) புதுயுகம் தொலைக்காட்சியில் ஒளிபரப்பான மெகா தொடர். இத் தொடரில் நடிகை சோனியா அகர்வால் முக்கிய கதாபத்திரத்தில் நடித்தார் அதன் பிறகு அவருக்கு பிறகு சந்திரா நடித்தார். சிறுவர்களுக்கான தொலைக்காட்சித் தொடர். சிறுவர்களின் நிஜமான வாழ்க்கையைச் சொல்லும் கதைதான் மல்லி.  
இந்த தொடருக்கு திரைக்கதை வசனம் தாமிரா எழுத, ஏ.ரமேஷ்குமார் ஒளிப்பதிவு செய்கிறார். கிராங்க் மீடியா ஒர்க்ஸ் சார்பில் ரமேஷ் கிருஷ்ணன் தயாரிக்க, ஏ.ஆர்.ரமேஷ் இயக்குகிறார்.
# மல்லி (தொலைக்காட்சித் தொடர்)

## நடிகர்கள்

- சோனியா அகர்வால்
- சேது டார்வின்
- தேனி முருகன்
- முரளி
- சுசித்ரா ஆனந்தன்
- கிருஷ்ணகுமாரி
- பேபி ஹரிணி
# மல்லி (தொலைக்காட்சித் தொடர்)

## பாடல் மற்றும் இசை

இந்த தொடருக்கு கவிஞர் யுகபாரதி பாடல் எழுத, ரமேஷ் விநாயகம் பாடலுக்கு இசையமைக்க, அரவிந்த் சித்தார்த் பின்னணி இசை அமைக்கிறார்.
# ஆண் நண்பர்

**ஆண் நண்பர்** என்ற சொல் ஒருவருக்கு உள்ள பணியிடம், விளையாட்டு, அரசியல், பொருளாதாரம் சார்ந்து தன்னை எந்த ஒரு நேர்வுகளிலும், உடன் இருக்கும் ஆண்கள் உறவையும், காதல் நிகழ்வு மற்றும்/அல்லது பாலியல்/நெருங்கிய உறவையும் குறிப்பிடுகிறது. பொதுவாக இது குறுகிய கால உறவாகவுள்ளது. ஆண் நண்பர் சுவைஞன், அழகானவன், பொருத்தமானவன் மற்றும் உள்ளத் துணை என்ற அர்த்தம் கொள்ளும் ஆங்கிலப் பதங்களிலும் அழைக்கப்படுவர்.
# ஆண் நண்பர்

## பயன்பாடு

பெரும்பாலும் இச்சொல், ஒருவருக்கு பள்ளித் தோழன், தற்செயலாய் நடந்த அசாதாரண நேர்வுகளில் மனம், சார்ந்த உறவைக் குறிக்கப் பயன்படுகிறது.
சில நேரங்களில், இந்தச் சொல், திருமணமற்று கூடியிருக்கும் உறவு (*Living Together*) உடையோரையும் (பெண்கள்) சுட்டுவதாகக் கொள்ளலாம்.
# ஆண் நண்பர்

## புராணங்களில்

தெய்வீக தன்மையுடைய கிருட்டிணனுக்கும் குசேலருக்கும், கிருட்டிணனுக்கும், அருச்சுனனுக்கும் இருந்த உறவுகளைக் குறிக்கும்
# ஆண் நண்பர்

## சங்க காலத்தில்

அதியமானுடன்- ஔவையாரின் நட்பு
ஔவையார் - பரம்பு நாட்டு மன்னன் பாரியின் நட்பு அவனது பெண்மக்கள் அங்கவை சங்கவை மலையரசனான தெய்வீகன் என்பவருக்குத் திருமணம் செய்துவைத்தது.
# ஆண் நண்பர்

## இவற்றையும் காண்க

- நட்பு
- பெண் நண்பர்
- டேட்டிங்
# விக்கிப்பீடியா:Statistics/weekly/10-Nov-2013
| 240 | Denniss | 0 | 1 | 0 | 0 | 0 | 0 | 0 | 1 | 0 |  |
| 241 | 59.92.107.213 | 0 | 1 | 0 | 0 | 0 | 0 | 0 | 1 | 0 |  |
| 242 | 14.96.13.21 | 0 | 1 | 0 | 0 | 0 | 0 | 0 | 1 | 1 |  |
| 243 | 112.79.46.83 | 0 | 1 | 0 | 0 | 0 | 0 | 0 | 1 | 28 |  |
| 244 | 178.152.28.67 | 0 | 1 | 0 | 0 | 0 | 0 | 0 | 1 | 0 |  |
| 245 | கவிஞர் தணிகை | 0 | 0 | 0 | 0 | 0 | 1 | 0 | 1 | 0 |  |
| 246 | 117.231.97.146 | 0 | 1 | 0 | 0 | 0 | 0 | 0 | 1 | 416 |  |
| 247 | 117.231.106.124 | 0 | 1 | 0 | 0 | 0 | 0 | 0 | 1 | 438 |  |
| 248 | 117.230.242.235 | 0 | 1 | 0 | 0 | 0 | 0 | 0 | 1 | 113 | } |
# அழகி (தொலைக்காட்சித் தொடர்)

**அழகி** என்பது சன் தொலைக்காட்சியில் அக்டோபர் 10, 2011 முதல் மார்ச்சு 4, 2016 ஆம் ஆண்டு வரை திங்கள் முதல் வெள்ளி வரை இரவு 10:30 மணிக்கு ஒளிபரப்பாகி, 1,101 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரை விகடன் ஒளித்திரை தயாரிக்க, விஜி சந்திரசேகர், கமல் தீப், சோனியா, இளவரசன், ஜாங்கிரி மதுமிதா மற்றும் நித்தியா ரவீந்திரன் போன்ற பலர் நடித்துள்ளார்கள்.
# அழகி (தொலைக்காட்சித் தொடர்)

## கதை சுருக்கம்

கணவனை இழந்த சுந்தரி (விஜி சந்திரசேகர்) என்னும் பெண், தனது மூன்று குழந்தைகளையும் வளர்த்து ஆளாக்குவதில் சந்திக்கும் போராட்டங்களை விவரிக்கிறது.
# அழகி (தொலைக்காட்சித் தொடர்)

## நடிகர்கள்

- விஜி சந்திரசேகர் - சுந்தரி கதிர்வேலன்
- கமல் தீப் - நட்ராஜ் கதிர்வேலன்
- சோனியா - திவ்யா நட்ராஜ்
- நித்தியா ரவீந்திரன் - மேஜர் அம்மா
- சுலக்சனா → சுரேகா - சந்திரா
- ஷாலு குரியன் → குட்டி பூஜா → தேசிகா - நிறமதி
- அருண் குமார் ராஜன் → ஜெ.துரை ராஜ் - சோமுசுந்தரம்
- சுஜாதா - பாஞ்சாலி
- ராதா - சூர்யா மாரிசாமி
- சதீஸ் குமார்- மாரிசாமி
- நாஞ்சில் நளினி - ஜெகதாம்பாள்
- இளவரசன் → ஸ்ரீதர் - துரை
- வின்சென்ட் ராய் - கலிதீர்த்தன்
- ஜாங்கிரி மதுமிதா - சித்ரா
- தீபா சங்கர் - ஸ்ரீதேவி
# அழகி (தொலைக்காட்சித் தொடர்)

## மறு ஆக்கம்

இந்த தொடர் தெலுங்கு மற்றும் மலையாளம் மொழிகளில் மறு ஆக்கம் செய்யப்பட்டு ஒளிபரப்பானது.
| மொழி | அலைவரிசை | தலைப்பு |
| --- | --- | --- |
| தெலுங்கு | ஜெமினி தொலைக்காட்சி | அம்மா |
| மலையாளம் | சூர்யா தொலைக்காட்சி | அம்மா மனசு |
# அழகி (தொலைக்காட்சித் தொடர்)

## விருதுகள் மற்றும் பரிந்துரைகள்

| ஆண்டு | விருது | பிரிவு | பெற்றவர் | கதாபாத்திரம் | முடிவு |
| --- | --- | --- | --- | --- | --- |
| 2012 | சன் குடும்பம் விருதுகள் | சிறந்த தாய் | விஜி சந்திரசேகர் | சுந்தரி |  |
| 2014 | சன் குடும்பம் விருதுகள் | சிறந்த தாய் | விஜி சந்திரசேகர் | சுந்தரி |  |
| சிறந்த அப்பா | வின்சென்ட் ராஜ் |  |  |  |  |
| சிறந்த காமெடி நடிகை | சுஜாதா | பாஞ்சாலி | } |  |  |
# அழகி (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் விகடன் தொலைக்காட்சி என்ற யூடியூப் இணையம் அலைவரிசை மூலமாகவும் பார்க்க முடியும்.
- இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.
# பி. வி. ராஜமன்னார்

**பி. வி. ராஜமன்னார்** எனச் சுருக்கமாக அறியப்படும் **பகாலா வெங்கடரமண ராவ் ராஜமன்னார்** (*Pakala Venkataramana Rao Rajamannar*, 1901–1979) ஓர் இந்திய நீதியரசர் ஆவார். இவர் தமிழக ஆளுநராக 1957 முதல் 1958 வரை தற்காலிகமாகப் பொறுப்பு வகித்துள்ளார். இந்தியா விடுதலை பெற்ற பின்னர் சென்னை உயர் நீதிமன்றத்தின் முதல் இந்தியத் தலைமை நீதிபதியாக பொறுப்பேற்று 1948 முதல் 1961 வரை அப்பதவியில் இருந்தார்.  
1969இல் மாநில சுயாட்சி மற்றும் மைய அரசு-மாநில அரசுகளுக்கிடையேயான உறவாடல் குறித்து அப்போது புதியதாக தேர்ந்தெடுக்கப்பட்ட திமுக தலைமையில் அமைந்த தமிழ்நாட்டு அரசு நியமித்த மூவர் குழுவிற்கு தலைவராகப் பணியாற்றினார். 1966-1969 காலகட்டத்தில் பி .வி. இராசமன்னார் இந்திய நான்காவது நிதிக் குழுவின் தலைவராகவும் இருந்தார்.  
சட்டத்துறை, நிர்வாகத்துறை நீங்கலாக இராசமன்னாருக்கு கலைகளிலும் மிகுந்த ஆர்வம் இருந்தது. புது தில்லியிலிருந்த சங்கீத நாடக அகாதமியின் முதல் நியமிக்கப்பட்ட தலைவராக பணியாற்றினார். இந்த அகாதமி வழங்கும் மிக உயரிய விருதான சங்கீத நாடக அகாதமி கூட்டாளர் விருது 1964இல் இவருக்கு வழங்கப்பட்டது.  
சென்னை கே. கே. நகரில் உள்ள பி. வி. இராசமன்னார் சாலை இவரைப் பெருமைப்படுத்துமாறு பெயரிடப்பட்டுள்ளது.
# பி. வி. ராஜமன்னார்

## வெளிஇணைப்புகள்

- First Chairman, Dr P.V. Rajamannar
- Metroplus First Indian Chief Justice High Court of Madras
- Article by DR. P. V. RAJAMANNAR on MODERNITY Vs. TRADITION IN INDIAN ART
- Telegraph article on States autonomy Committee
- Interstate Council's Rajamannar Committee
- Financial Commissions
# பி. சந்திர ரெட்டி

**பி. சந்திர ரெட்டி** (*P. Chandra Reddy*) அல்லது **பலகணி சந்திர ரெட்டி** (சூலை 1, 1904&ndash;அக்டோபர் 7, 1976) ஓர் இந்திய நீதியரசர் ஆவார். இவர் நெல்லூரிலுள்ள வி.ஆர். மேநிலைப் பள்ளியிலும் சென்னையிலுள்ள பச்சையப்பன் கல்லூரியிலும் கல்வி கற்றார். ஆகத்து 13,1928 இல் சென்னை உயர் நீதிமன்றத்தில் வழக்குரைஞராக சேர்ந்தார். குடியியல் வழக்குகளையும் குற்றவியல் வழக்குகளையும் எடுத்துக்கொண்டார். இந்த நீதிமன்றத்திலேயே சூலை 16, 1949இல் கூடுதல் நீதியரசராகப் பொறுப்பேற்றார். சூலை 5, 1954இல் ஆந்திரப் பிரதேச உயர் நீதிமன்றம் உருவானபோது அங்கு நிரந்த பொறுப்பேற்றார். சில நாட்களில் தலைமை நீதிபதி பொறுப்பில் இருந்தார். பின்னர் ஆந்திர தலைமை நீதிபதியாக பணியாற்றினார்.  
சிறிது காலம் ஆந்திர ஆளுநராக தற்காலிக பொறுப்பு வகித்தார். திசம்பர் 23, 1964இல் சென்னை உயர் நீதிமன்ற தலைமை நீதிபதியாக நியமிக்கப்பட்டார். திசம்பர் 24, 1964 முதல் பெப்ரவரி 7, 1965 வரை தமிழக ஆளுநராக தற்காலிகப் பொறுப்பில் இருந்தார். சனவரி 7 1966இல் பணி ஓய்வு பெற்றார். அக்டோபர் 7, 1976 இல் இயற்கையெய்தினார்.
# பூகம்பபூமியை புரிந்து வெல்வோம்

**பூகம்பபூமியை புரிந்து வெல்வோம்** என்பது 2007 ஆம் ஆண்டு தமிழில் வெளிவந்த ஒரு நிலநடுக்கவியல்/பூகம்பவியல் தமிழ் நூல் ஆகும். பூவியியற்பியல், பூகம்பங்கள் தோன்றுவதற்கான காரணங்கள், பூகம்பத்தில் இருந்து பாதுகாத்துக் கொள்வதற்கான வழிகள், பூகம்பத்தை எதிர்வுகூற முடியுமா, முக்கிய பூகம்பங்கள், பூகம்ப ஆய்வுகள் போன்ற பல்வேறு செய்திகளை இந்த நூல் தொகுத்து தருகிறது. இந்த நூலில் புவியியற்பியல், பூகம்பவியல் தமிழ் கலைச்சொற்கள் பல எடுத்தாளப்பட்டுள்ளன.
# புஷ்பா தங்கதுரை

**புஷ்பா தங்கதுரை** (1931 - நவம்பர் 10, 2013) எனும் புனை பெயர் கொண்ட **ஸ்ரீ வேணுகோபாலன்** தமிழ்நாட்டைச் சேர்ந்த எழுத்தாளர். இவர் சுமார் 2 ஆயிரம் புதினங்களுக்கு மேல் எழுதியுள்ளார். இவரது படைப்புகள் இந்தி உள்ளிட்ட பல மொழிகளில் மொழிபெயர்க்கப்பட்டுள்ளன. இவர் நாடகம், சிறுகதை, நாவல், புதினம், திரைக்கதை, தொலைக்காட்சி தொடர்கள் மற்றும் மத, புனித யாத்திரைக் கட்டுரைகள் எழுதியுள்ளார்.
# புஷ்பா தங்கதுரை

## வாழ்க்கைக் குறிப்பு

புஷ்பா தங்கதுரை 1931ஆம் ஆண்டு திருநெல்வேலி மாவட்டத்தில் கீழநத்தம் கிராமத்தில் பிறந்தவர். இவருக்கு ஒரு சகோதரி உண்டு. 1949 இல் இவர் எழுதிய முதல் கதையை தினமணிக்கதிர் நாளிதழ் வெளியிட்டது. இவரிடம் ஆறு லட்சத்திற்கும் மேற்பட்ட புத்தகங்கள் உள்ளன. ‘ரஸவாதி' என்ற பெயரில் எழுதி, வாசகர்களைச் சிலிர்க்கவைத்த ஆர்.சீனிவாசன் என்ற எழுத்தாளருக்கு மாணவப் பருவத்தில் கையெழுத்துப் பத்திரிகைகள் நடத்த துணையாக இருந்திருக்கிறார் ஸ்ரீவேணுகோபாலன்..
# புஷ்பா தங்கதுரை

## விருதுகள்

- "மதுரகவி' நாடகத்துக்காக மத்திய அரசின் கலாசார விருது
- அமுதசுரபி நாவல் பரிசு
- சாவியின் 10-ஆம் ஆண்டு விருது வழங்கும் விழாவில் சிறந்த எழுத்தாளர்களுக்கான விருது
# புஷ்பா தங்கதுரை

## படைப்புகள்

1. என் பெயர் கமலா
1. ஒரு சிவப்பு விளக்கு எரிகிறது
1. ஒரு ஊதாப்பூ கண் சிமிட்டுகிறது (கமல் நடித்த திரைப்படம்)
1. தாய்லாந்து ராமாயணம்
1. திருவரங்கன் உலா
1. தேவை ஒரு பார்வை
1. நந்தா என் நிலா
1. பக்திக் கதைகள்
1. மதுர விஜயம்
1. மோகவல்லி தூது; 1979; அபிராமி பப்ளிகேஷன்ஸ், 307 லிங்கிசெட்டி தெரு, சென்னை-600 001
# புஷ்பா தங்கதுரை

## மற்றவை

- ஹிந்து நாளிதழில் அவருடைய படைப்பை குறித்து 2005ல் வந்த மதிப்பிட்டு கட்டுரை.
- ஹிந்து நாளிதழில் சென்னையின் ஞாபகங்கள் குறித்த அவரது 2010ல் வெளிவந்த ஆங்கில கட்டுரை
# புஷ்பா தங்கதுரை

## மறைவு

திருமணம் செய்து கொள்ளாமல் வாழ்ந்து வந்த புஷ்பா தங்கதுரை உடல்நலம் பாதிக்கப்பட்டு சென்னை ராஜீவ் காந்தி அரசு மருத்துவமனையில் அனுமதிக்கப்பட்டிருந்தார். 2 வார காலமாக உயிர் காக்கும் கருவிகளின் உதவியுடன் சுவாசித்து வந்த அவர் நவம்பர் 10ஆம் தேதி 2013ல் சிகிச்சை பலனின்றி உயிரிழந்தார்.
# நிதாகத் சட்டம்

**நிதாகத் சட்டம்** (Saudization) என்பது சவூதிய உள்நாட்டு இளைஞர்களுக்கு வேலை வாய்ப்பை வழங்குவதை உறுதிப்படுத்தும் சட்டமாகும்.
# நிதாகத் சட்டம்

## அறிமுகம்

இச்சட்டம் ஜூன் 2011 இல் சவூதி தொழிலாளர் அமைச்சகத்தால் அறிமுகம் செய்யப்பட்டது.  
| சிவப்பு | மஞ்சள் | பச்சை | சிறப்பு |  |  |
| --- | --- | --- | --- | --- | --- |
| 10 – 49 | 0 – 4% | 5 – 9% | 10 – 39% | ≥ 40% |  |
| 50 – 499 | 0 – 5% | 6 – 11% | 12 – 39% | ≥ 40% |  |
| 500 – 2,999 | 0 – 6% | 7 – 11% | 12 – 39% | ≥ 40% |  |
| 3,000+ | 0 – 6% | 7 – 11% | 12 – 39% | ≥ 40% | } |  
இந்த சட்டம் தொழில் நிறுவனங்களை சிறிய, நடுத்தர, பெரிய, மிகப் பெரிய என வகைப்படுத்தி உள்ளது.
சவூதி அரேபிய தொழில் நிறுவனங்கள் மற்றும் அரசுப் பணிகளில் 10 முதல் 30 சதவீதம் வரை உள்ளூர் மக்களுக்கு ஒதுக்கப்படும். 10 க்கும் குறைவான ஊழியர்கள் பணிபுரியும் நிறுவனங்களுக்கு விலக்கு, எனினும் ஒரு உள்ளூர் ஊழியர் இருக்க வேண்டும்.  
இந்த சட்டத்தால் சவூதி அரேபியாவில் பணிபுரியும் பல்லாயிரக்கணக்கான வெளிநாட்டவர் வேலை இழக்க நேரிடும் விசா காலம் முடிந்த பிறகும் தங்கி உள்ளவர்கள் புதிய சட்டத்தால் பாதிக்கப்படுவர்.
# நிதாகத் சட்டம்

## காலக்கெடு

2013 க்குள் இச்சட்டத்தை நடைமுறைப் படுத்த காலக்கெடு நிர்ணயிக்கப்பட்டுள்ளது.
# நிதாகத் சட்டம்

## புதிய கட்டுப்பாடு

சவுதி அரேபியாவில் பணிபுரியும் வெளிநாடுகளைச் சேர்ந்த தொழிலாளர்கள், அங்கு அதிகபட்சம் 8 ஆண்டுகள் மட்டுமே தங்கியிருந்து பணிபுரியலாம் என்ற கட்டுப்பாட்டை விதிக்க அந்நாட்டு அரசு முடிவு செய்துள்ளது.
# மோகன் லால் சுகாதியா

**மோகன் லால் சுகாதியா** (*Mohan Lal Sukhadia*, சூலை 31, 1916 – பெப்ரவரி 2, 1982) இராச்சசுத்தான் மாநில முதலமைச்சராக 17 ஆண்டுகள் (1954–1971) பொறுப்பாற்றிய இந்திய அரசியல்வாதி ஆவார். தமது 38ஆம் அகவையிலேயே முதலமைச்சர் பதவிக்கு வந்த சுகாதியா இராச்சசுத்தான் மாநிலத்தின் வளர்ச்சிக்கும் பல சீர்திருத்தங்களுக்கும் காரணமானவர். இதனால் இவர் "நவீன இராச்சசுத்தானின் நிறுவனர்" எனவும் அறியப்பட்டார்.  
தமது பணிவாழ்வின் பிற்காலங்களில், சுகாதியா கர்நாடகம், ஆந்திரப் பிரதேசம் மற்றும் தமிழக ஆளுநராகப் பொறுப்பாற்றி உள்ளார்.
# பிரபுதாஸ் பட்வாரி

**பிரபுதாசு பட்வாரி** (*Prabhudas Patwari*, 1909–85) ஓர் இந்திய வழக்கறிஞரும் சமூகவியலாளரும் விடுதலை இயக்க வீரரும் காந்தியவாதியும் ஆவார். குசராத் மாநிலத்தவராகிய பட்வாரி மது,மாது,இறைச்சி ஆகியவற்றை விலக்கி ஒழுக்கம் சார்ந்த வாழ்வை வலியுறுத்தியவர். குடிப்பழக்கம் இல்லாத பட்வாரி தமது வாழ்நாளின் இறுதி வரை மதுவிலக்குக்கிற்கு ஆதரவாகப் போராடியவர். 1977 முதல் 1980 வரை தமிழ்நாடு ஆளுநராக பணியாற்றி உள்ளார்.
# ஔவையார் பாடல்களில் இயற்கை

தொல்காப்பியம் கூறும் நிலம், பொழுது ஆகிய இரண்டின் இயல்பு இயற்கை எனப்படும். சங்ககாலத் தமிழ் இலக்கியங்கள் தோன்றி, வளர்ந்த ஒவ்வொரு காலச்சூழ்நிலையிலும், அவை பெரும்பாலும் இயற்கையோடு இணைந்து வாழ்வு கண்ட மக்களைப் பற்றிப் பாடப்பட்டுள்ளன. சங்க இலக்கியத்தில் காணப்படும் முப்பதுக்கும் மேற்பட்ட பெண்பாற் புலவர்களுள் ஒருவர் ஔவையார். **ஔவையார் பாடல்களில் -இயற்கை** பற்றி இக்கட்டுரை விளக்குகிறது.
# ஔவையார் பாடல்களில் இயற்கை

## இயற்கை-சொல்விளக்கம்

இயற்கை என்பது இயல்பானது; மனித சக்தியில்லாமல் தானே தோன்றிய பொருள்கள் அனைத்தும் இயற்கை எனப்படும். இதனைத் தொல்காப்பியம்,  
நிலம்நீர் தீவளி விசும்பொடு ஐந்தும்
கலந்த மயக்கம் உலகம் -(தொல்.மரபு–90)
இவ்வைந்தும் இணைந்தது உலகம் என்று கூறுகிறது. இயற்கை என்ற சொல்லிற்கு “இலக்கணம், பான்மை, சுபாவம், வழக்கம், நிலைமை, கொள்கை” என்று பல பொருள்களைக்
(கழக அகராதி ப.114)-ல் கூறப்பட்டுள்ளது. கௌரா தமிழ் அகராதி, “இயல்பு, ஏது, குணம், தகுதி, திராணி, முறைமை என்று பல பொருள்களைக் கூறுகிறது. க்ரியாவின் தற்காலத் தமிழ் அகராதி, “மனிதனால் உண்டாக்கப்படாமல் தானாகவே காணப்படும் (மலைநீர்) போன்ற பொருள் அல்லது (மழைநீர், இடி,காற்று) போன்ற சக்தி என்று பொருள் தருகிறது”. இவ்வாறான பல விளக்கங்களின் அடிப்படையில் “இயற்கை” என்ற சொல் நம்மைச் சுற்றியிருக்கின்ற மனிதனால் உண்டாக்கப்படாத நிலம், நீர், காற்று, வானம், தீ ஆகியவற்றைக் குறிப்பிடுகிறது எனக் கொள்ளலாம்.
# ஔவையார் பாடல்களில் இயற்கை

## ஔவையார் கூறும் இயற்கை

சங்க இலக்கியத்தில் ஔவையார் பாடிய பாடல்களான ஐம்பத்தொன்பதுள் அகம் பற்றியன இருபத்தாறு; புறம் பற்றியன முப்பத்து மூன்று பாடல்கள். இவரது பாடல்களில் இயற்கை வருணைகள் இடம் பெற்றுள்ளன. புறப்பாடல்களையும் இணைத்து நோக்குமிடத்து எல்லா நில வருணைகளும் இடம் பெற்றிருக்க காணலாம்; ஆயினும் மலையும் மலை சார்ந்த இடமுமாகிய குறிஞ்சிக் காட்சிகள் பெருவாரியாகப் பாடப்பட்டுள்ளது. முல்லை முதலான ஏனைய இயற்கை ஓவியங்கள் குறைவே” என்கிறார் மு.வரதராசனார் (பழந்தமிழ் இலக்கியத்தில் இயற்கை-ப.98). இயற்கை அரங்கில் நிலவும் காலநிலை மாற்றங்களை ஔவையார் அந்தந்த நிலைகளுக்கேற்ப மாறிமாறித் தெளிவாக படம் பிடித்துக்காட்டுகிறார்.
# ஔவையார் பாடல்களில் இயற்கை

## ஔவையார் கூறும் இயற்கை

### அகநானூறு

அகநானூற்றில் அவ்வையின் நான்கு பாடல்களும் பாலைத் திணைக்கு உரியனவாக அமைகின்றன.  
சூரியன்:
“வானம் ஊர்ந்த வயங்குஒளி மண்டிலம்” (அகம் -11)
வானத்தில் ஓங்கி உயர்ந்து விளங்கும் நெருப்பு பந்தானது பூமியில் உள்ள அனைவருக்கும் நல்லவர் கெட்டவர் என்ற எவ்வித பாகுபாடும் இல்லாமல் வெளிச்சத்தைத் தருகிறது என்று பாடுகிறார்.  
பறவையும் பூமாலையும்:
“விசும்பு விசைத் தெறித்த கூதளங் கொதையின்
பசுங்கால் வெண்குருகு” -(அகம்273:1-2)
கூதள மலர்களைக் கொண்டு கட்டிய ஒரு மாலையினை வானில் வீசி எறிந்தால் எப்படி இருக்குமோ, அவ்வாறு இருந்தது என்று பறக்கும் நாரைகளின் கூட்டத்தை வருணித்துப் பாடுகிறார். அழகிய நீல வானத்தில் மேகமானது இருள் சூழ்ந்து காணப்படுகிறது.  
மிகப்பெரிய கொல்லிமலையின் உச்சியில் தோன்றும் நீரானது வேகமாக பெருக்கெடுத்து ஓடிவந்து கீழே வீழ்கின்ற அருவியாக காட்சியளிக்கிறது என்பதை விளக்குகிறார்.
# ஔவையார் பாடல்களில் இயற்கை

## ஔவையார் கூறும் இயற்கை

### நற்றிணை

நற்றிணையில் முல்லைத் திணையில் மூன்றும், நெய்தல் திணையில் இரண்டும், மருதத் திணையில் ஒன்றும், குறிஞ்சியில் ஒன்றும் என ஔவையார் ஏழு பாடல்களைப் பாடியுள்ளார். இடி, மின்னல், என மாலை நேரம் மழை வருவதற்குரிய நிலைகளை வருணிக்கிறார்.
“கேழ்கிளர் உத்தி அரவுத் தலை பனிப்ப
படுமலை உருமின் உரற்று குரல்” (நற்-129;7,8)
மேகத்தின் திரள் மலையடுக்கின் சாரலில் வாழும் பாம்புகள் பயப்படுமாறு விரைந்தெழும் இடியோசையானது வருத்துகிறது என, இடியின் துணையுடன் காற்றோடு கலந்து வரும் மேகத்திரளானது அனைவரையும் அஞ்சச் செய்கிறது என்பதைக் கூறுகிறார்.  
கதிரவனின் மறைவு
கதிரவன் மலையின் பின்பு சென்று மறைந்தான் என்பதை இதழ் குவிந்த நெய்தல் மலரும் மலர்ந்தது. மாலை நேரத்தில் மேற்குத் திசையில் கதிரவன் மறைந்தான், அதனால் கிழக்குத் திசையில் நிழல்கள் நீண்டன, ஞாயற்றின் தோற்றமானது செந்நிறமாகத் தோன்றியது; நிலத்தின் வெப்பம் தணிந்தது என்று வருணிக்கிறார். மேலும்,
“காயாக் குன்றத்துக் கொன்றை போல
மாமலை விடரகம் விளங்க மின்னி
………………………………………………………………
வியலிரு விசும்பகம் புதையப் பாஅய்ப்
பெயல் தொடங் கினவே பெய்யா வானம்” (நற்-371)  
நீலநிறமுடைய வானமானது கருநிற மேகத்தை மறைத்துள்ளது என்றும், அம்மேகக் கூட்டத்திடையே தோன்றும் மின்னல் ஒளியால் பெரிய மலையகத்திலிருந்த பிளவுகளைக் காண முடிகின்றது என்றும், வானகத்தில் தோன்றும் மின்னல் ஒளியானது பளிச்சென வீசிய மேகத்திரளானது மழை பொழியத் தொடங்கியது என்கிறார்.
# ஔவையார் பாடல்களில் இயற்கை

## ஔவையார் கூறும் இயற்கை

### குறுந்தொகை

வெம்மையான பாலைநில சூறைக் காற்றானது வேகமாக வீசி மரக்கிளையுடன் பறக்கிறது. அவ்வாறு பரவி வரும் காற்று உலர்ந்து இருக்கும் வாகை நெற்றுகளைத் தாக்கி ஒலியை கிளர்ந்தெழச் செய்கிறது என்பதை,
“வெந்திறற் கடுவெளி பொங்காப் போந்தென
நெற்றுவீளை உழிஞ்சில் வற்றல் ஆர்க்கும்
மலையுடை அருஞ்சுரம்” (குறு 39;1-3)
என்று வருணிக்கிறார். மேலும் நீர் வளமும் நில வளமும் நிறைந்த வயல் சூழ்ந்த இடங்களையும் தம் பாடல்களுக்கு பின்னணியாக ஔவையார் அமைத்துள்ளார்.
“அரிற்பவர்ப் பிரம்பின் வரிப்புற விளைகனி
குண்டுநீ ரிலஞ்சிக் கெண்டை கதூஉம்
தண்டுறை ஊரன்” (குறுந்-91)
என்று நீர்நிலைக் காட்சிகளைப் படம் பிடித்து காட்டுகிறார்.  
நெருங்கியும் பிணங்கியும் உள்ள பிரம்பங் கொடியில் விளைந்த பழத்தைக் குளத்து மீன்கள் கொத்தும் காட்சியையும் நீர் நிறைந்த குளத்தின் அடியில் தன் அழகிய தண்டினை ஊன்றப் பெற்ற குவளை மலரானது கொடிய கோடை வெயில் வாட்டினாலும் வாடாத தன்மை உடையது. ஏனெனில் அதன் தண்டு நீரில் பதிந்துள்ளது என்பதையும் இவ்வரிகள் தெரிவிக்ககின்றன.
# ஔவையார் பாடல்களில் இயற்கை

## ஔவையார் கூறும் இயற்கை

### புறநானூறு

சங்க அகப்பாடல்களைப் போன்று புறப்பாடல்களில் இயற்கை அதிகமாக இடம் பெறவில்லை. இதற்கான இயற்கையின் தன்மை இடம்பெறுவது குறித்த காரணங்களை ஆராய்ந்த வ. சுப. மாணிக்கம், “வீரம், கொடை, புகழ் என்பனவெல்லாம் புறத்திணைப் பொருளான இத்திணைக்கு முதற்பொருள், கருப்பொருள் என்று அவர் கூறவில்லை. புறப்பாடல்களிலும் முதலும் கருவுமாகும் அமைப்பு முறையனாது காணவில்லை” (வ. சுப. மாணிக்கம்-தமிழ்க் காதல்-ப.208) என்கிறார். ஆதலால் பொதுவாக சங்க இலக்கிய புறப்பாடல்களில் இயற்கைகான இடமும் குறைவாகவுள்ளது. புறநானூற்றில் முப்பத்துமூன்று பாடல்கள் ஔவையார் பாடியுள்ளார். புறப்பாடல்களில் போர், அறம், அரசியல் என்ற நிலைகளில் தான் பெரும்பாலும் காணப்படுகிறது; எனினும் இயற்கையைப் பற்றி சிற்சில இடங்களில் வருணிக்கப்படுகிறது,  
ஞாயிறும் திங்களும்:
தகடூரில் நல்லாட்சி புரிந்து வந்த அதியன், சேரனுடன் போர்புரிந்து உயிர் துறந்தான். அதனைக் கண்ட அவ்வை அவன் ஆட்சியின் தன்மைக்கும் புகழுக்கும் திங்களையும் ஞாயிற்றையும் ஒப்பிட்டு கூறுகிறார்,
“திங்க ளன்ன வெண்குடை
ஓண் ஞாயி றன்னோன் புகழ்மா யலவே” (புறம் 231;5-6)  
அதியனின் ஆட்சி திங்களைப் போல குளிர்ச்சி உடையது; அதியனின் புகழானது ஞாயிற்றைப் போன்றது; ஞாயிற்றின் (கதிரவனின்) ஒளியை என்றுமே யாராலும் மறைக்க முடியாது. அதே போன்று அதியனின் புகழையும் மறைக்க முடியாது என்பது இவ்வரிகளின் பொருளாகும்.
# சாதிக் அலி

**சாதிக் அலி ** (*Sadiq Ali*, 1910–2001) இராச்சசுத்தானில் உள்ள உதயப்பூரில் பிறந்த ஓர் விடுதலை இயக்க வீரர் ஆவார். அலகாபாத் பல்கலைக்கழகத்தில் கல்வி கற்ற சாதிக் அலி பின்னர் விடுதலை இயக்கத்தில் இணைந்தார்; பலமுறை சிறை சென்றுள்ளார். அனைத்திந்திய காங்கிரசு கட்சிக் குழுவிற்கு 1936இலிருந்து 1948 வரை அலுவலகச் செயலராகவும் நிரந்தரச் செயலராகவும் பணியாற்றினார். 1958 முதல் 1962 வரையும் பின்னர் 1964 முதல் 1969 வரையும் பொதுச் செயலாளராகப் பணியாற்றினார். 1950-52இல் இடைக்கால நாடாளுமன்ற உறுப்பினராகவும் 1957 முதல் 1970 வரை மாநிலங்களவையின் உறுப்பினராகவும் இருந்துள்ளார். அனைத்திந்திய காங்கிரசு கட்சிக் குழுவின் பொருளியல் மீளாய்வு இதழின் முதன்மை ஆசிரியராகப் பணியாற்றி உள்ளார்.  
பழமைவாத இந்திய தேசிய காங்கிரசின் (காங் (ஓ)) தலைவராக 1971 முதல் 73 வரை இருந்துள்ளார். மகாராட்டிர ஆளுநராக 1977 முதல் 1980 வரையும் தமிழக ஆளுநராக 1980 முதல் 82 வரையும் பொறுப்பாற்றி உள்ளார். 1992 முதல் 1996 வரை புது தில்லி இராச்காட்டு சமாதி குழுத் தலைவராக பணி புரிந்தார்.
# ஹீனா சித்து

**ஹீனா சித்து** (பிறப்பு 29 ஆகத்து 1989) என்பவர் ஒரு இந்திய துப்பாக்கி சுடுதல் வீராங்கனை ஆவார். இவர் 2014 ஏப்ரல் 7 அன்று உலக துப்பாக்கிச் சுடுதல் மகளிர் கைத்துப்பாக்கி பிரிவில் முதல் இடத்தைப் பிடித்தார். இதன்மூலம் உலகத் தரவரிசைப் பட்டியலில் முதலிடம் பிடித்த முதல் இந்திய வீராங்கனை என்ற பெயரைப் பெற்றவராவார். இதற்கு முன் இவர் 2013-ம் ஆண்டு நடந்த உலகக் கோப்பை துப்பாக்கிச் சுடுதல் போட்டியில் 10 மீட்டர் கைத்துப்பாக்கி (Air Pistol) பிரிவில் தங்கம் வென்றுள்ளார்.. இவர் அஞ்சலி பகவத் (2003) மற்றும் ககன் நரங் (2008) ஆகியோருக்கு அடுத்து உலக துப்பாக்கி சுடுதல் போட்டியில் கைத்துப்பாக்கி பிரிவில் தங்கம் வென்ற மூன்றாவது இந்தியர் ஆவார். இவர் அன்னு ராஜ் சிங் உடன் இணைந்து 2010 பொதுநலவாய விளையாட்டு போட்டியின் 10 மீட்டர் மகளிர் கைத்துப்பாக்கி இரட்டையர் போட்டியில் தங்கம் வென்றுள்ளார்.. இவர் 2018 பொதுநலவாய விளையாட்டு போட்டியின் 25 மீட்டர் மகளிர் கைத்துப்பாக்கி போட்டியில் தங்கம் வென்றுள்ளார்.
# ஹீனா சித்து

## தனிப்பட்ட வாழ்க்கை

ஹீனாவின்வின் தந்தை தேசிய துப்பாக்கிச் சுடும் வீரர் ஆவார். இவரது சகோதரரும் கூட 10 மீட்டர் காற்று துப்பாக்கி சுடும் போட்டியில் கலந்துகொண்டுள்ளார். 2013 இல், ஹீனா பல்மருத்துவ படிப்பை முடித்து பட்டம் பெற்றார். 7 பிப்ரவரி 201, அன்று, ஹீனா துப்பாக்கி சுடும் வீரரும், அவரது பயிற்சியாளராக இருந்த ராணக் பண்டிட்டை மணந்தார்.
# ஹீனா சித்து

## துப்பாக்கி சுடுதல்

சித்து 2006 இல் துப்பாக்கி சுடுதலை தொடங்கினார், தேசிய போட்டிகளில் பங்கேற்றார். இவர் பல் மருத்துவப் பள்ளியில் சேருவதற்கு உதவுவதற்காக துப்பாக்கி சுடுதலை தொடங்கினார். சித்து, அன்னு ராஜ் சிங் மற்றும் சோனியா ராய் ஆகியோருடன், 2010 ஆசிய விளையாட்டுப் போட்டிகளில் 10 மீட்டர் கைத்துப்பாக்கி சுடுதல் பிரிவில் வெள்ளிப் பதக்கம் வென்றார். 2010 பொதுநலவாய விளையாட்டு போட்டிகளில் பெண்களுக்கான 10 மீட்டர் கைத்துப்பாக்கி பிரிவில் சித்து மற்றும் சிங் தங்கப் பதக்கம் வென்றனர். ஒற்றையர் பிரிவில் சித்து வெள்ளிப் பதக்கம் வென்றார்.  
சித்து லண்டனில் நடந்த 2012 கோடைக்கால ஒலிம்பிக் போட்டிக்கான இந்திய அணியில் உறுப்பினராக இருந்தார். இவர் பெண்களுக்கான 10 மீட்டர் கைத்துப்பாக்கி போட்டியில் பங்கேற்று, தகுதிச் சுற்றில் பன்னிரண்டாவது இடத்தைப் பிடித்தார். சித்து, *லண்டன் 2012 ஒலிம்பிக் விளையாட்டுகளின் கதை* என்ற அதிகாரப்பூர்வ லண்டன் ஒலிம்பிக் விளையாட்டுப் படத்தின் ஒரு பகுதியாக இருந்தார்..  
2013 ஆம் ஆண்டில், ஜெர்மனியின் முனிச் இல் நடந்த உலகக் கோப்பை இறுதிப் போட்டியில் சித்து தங்கப் பதக்கம் வென்றார். 2016 இல், சித்து 2016 கோடைகால ஒலிம்பிக் போட்டிகளில் கலந்து கொண்டு பெண்களுக்கான 10 மீட்டர் பிரிவில் பதினான்காவது இடத்தையும், பெண்களுக்கான 25 மீட்டர் தகுதிச் சுற்றில் இருபதாவது இடத்தையும் பிடித்தார்.
2017 இல், பிரிஸ்பேனில் நடந்த பொதுநலவாய துப்பாக்கிச் சுடுதல் சாம்பியன் போட்டியில் பெண்களுக்கான 10 மீட்டர் கைத்துப்பாக்கி சுடுதல் போட்டியில் சித்து தங்கப் பதக்கம் வென்றார். 2018 பொதுநலவாய விளையாட்டு போட்டிகளில், சித்து பெண்களுக்கான 10 மீட்டர் கைத்துப்பாக்கி போட்டியில் வெள்ளிப் பதக்கத்தையும், பெண்களுக்கான 25 மீட்டர் கைத்துப்பாக்கி போட்டியில் தங்கப் பதக்கத்தையும் வென்றார்.
# ஹீனா சித்து

## விருதுகள்

2014 ஆகத்து 28 அன்று, ஹீனாவுக்கு இந்திய அரசால் அர்ஜுனா விருது வழங்கப்பட்டது.
# நிமலன் சௌந்தரநாயகம்

**ஆசுலி நிமலன் சௌந்தரநாயகம்** (*Ashley Nimalan Soundaranayagam*, 6 நவம்பர் 1950 - 7 நவம்பர் 2000) இலங்கைத் தமிழ் அரசியல்வாதியும், நாடாளுமன்ற உறுப்பினரும், ஆசிரியரும் ஆவார்.  
மட்டக்களப்பு மாவட்டத்தைப் பிறப்பிடமாகக் கொண்ட சௌந்தரநாயகம் பாடசாலை ஆசிரியராகவும் அதிபராகவும் பணியாற்றியவர்.  
சௌந்தரநாயகம் 1994 நாடாளுமன்றத் தேர்தலில் தமிழர் விடுதலைக் கூட்டணியின் வேட்பாளராக மட்டக்களப்பு தேர்தல் மாவட்டத்தில் போட்டியிட்டார். ஆனாலும் அவர் தெரிவு செய்யப்படவில்லை. மீண்டும் இவர் 2000 ஆம் ஆண்டுத் தேர்தலில் போட்டியிட்டு வெற்றி பெற்று நாடாளுமன்றம் சென்றார்.
# நிமலன் சௌந்தரநாயகம்

## படுகொலை

சௌந்தரநாயகம் நாடாளுமன்ற உறுப்பினராகத் தெரிவு செய்யப்பட்டு ஒரு மாத காலத்திற்குள் 2000 நவம்பர் 7 இல் கிரான் என்ற ஊரில் இனந்தெரியாதோரால் சுட்டுக் கொல்லப்பட்டார். இவரது கொலைக்கு விடுதலைப் புலிகளின் முன்னாள் கிழக்கு மாகாணத் தலைவரும் இலங்கை அமைச்சருமான விநாயகமூர்த்தி முரளிதரனே காரணம் எனக் குற்றம் சாட்டப்படுகிறது.
# அதிரடி வேட்டை

**அதிரடி வேட்டை** என்பது, 2011 ஆம் ஆண்டு வெளியான **தூக்குடு** என்ற தெலுங்குத் திரைப்படத்தின் தமிழ் மொழியாக்கம் ஆகும். மகேசு பாபு, சமந்தா ருத் பிரபு ஆகியோர் முதன்மை வேடங்களில் நடித்துள்ளனர்.
# அதிரடி வேட்டை

## நடிப்பு

- மகேஷ் பாபு
- சமந்தா ருத் பிரபு
- சோனியா
- வென்னெல கிசோர்
- பிரம்மானந்தம்
- நாசர்
- பிரகாஷ் ராஜ்
- சோனூ சூத்
- எம். எஸ். நாராயணா
- தர்மவரபு சுப்பிரமணியம்
- சந்திரமோகன்
- தனிகெள்ள பரணி
- சுதா
# அதிரடி வேட்டை

## பாடல்கள்

| பாடல் | பாடியவர் | நேரம் | எழுதியவர் |  |
| --- | --- | --- | --- | --- |
| "நீ தாங்குதா" | நிவாஸ், முகேஷ், நவீன் மதவ்,ரம்யா | 3:49 | ஆலாப் ராஜு |  |
| "செவ்வானம்" | ஹரிச்சரன் | 4:25 | ஆலாப் ராஜு |  |
| "புல்வெளி புல்வெளி" | ரஞ்சித், ரீட்டா | 4:26 | ஆலாப் ராஜு |  |
| "பூவை பூவை " | ரம்யா, நவீன் மாதவ | 4:20 | ஆலாப் ராஜு |  |
| "இங்க வாடி இங்க வாடி " | ரஞ்சித், திவ்யா | 4:11 | ஆலாப் ராஜு |  |
| "அதிரடி வீட்டில்லை" | ரஞ்சித், நவீன் மாதவ், ஆலாப் ராஜு, ரீட்டா | 4:21 | ஆலாப் ராஜு | } |
# எஸ். ஏ. குதுசி

**எஸ். ஏ. குதுசி**, மலையாள இலக்கியவாதியும், சிறுகதை எழுத்தாளரும் ஆவார். இவர் 1950-ல் கோழிக்கோடு கொயிலாண்டியில் பிறந்தார்.
# எஸ். ஏ. குதுசி

## அங்கீகாரங்கள்

- டி. கே. பாலன் நினைவுக் கழகத்தின் ‘நாவ்’ விருது
- கேரள சமூக மையத்தின் விருது - 2000
- இளம் கலைஞர் விருது - ஸ்தான சம்மேளனம்
- ஏஷ்யாநெட் - அட்லஸ் சாகித்திய விருது
- அரேபிய அட்சரஸ்ரீ
# எஸ். ஏ. குதுசி

## ஆக்கங்கள்

- மிருத்யுரேக
- குருடன் கூமன்
- ஆணுங்கள் இல்லாத்த பெண்ணுங்கள் (மொழிமாற்றம்)
- இதா ஒரு சாகித்திய சில்பசாலை (மொழிமாற்றம்)
- அரேபிய நாடோடிக் கதைகள்
- ஜின்னு
# கா. அ. ஜெயசீலன்

கே. ஏ. ஜெயசீலன், மலையாளக் கவிஞர் ஆவார். இவரது முழுப் பெயர், காராட்டுபறம்பில் அச்சுதன் ஜயசீலன் என்பதாகும். இவர் 1940-ல் திருச்சூர்ர் மாவட்த்தில் பெரிங்கோட்டுகரையில் பிறந்தார்.. ஐதராபாத்தில் உள்ள ஆங்கிலம் மற்றும் வேற்றுமொழிகளுக்கான மைய நிறுவனத்தில் பேராசிரியராகப் பணிபுரிகிறார்.  
சீபெல் நிறுவனத்தின், ”ஒக்கேஷனல் பேப்பர்ஸ் இன் லிங்க்விஸ்டிக்ஸ்” என்ற நூலின் 10-ஆம் தொகுப்பை இவர் தொகுத்து வழங்கியுள்ளார்.
# கா. அ. ஜெயசீலன்

## ஆய்வேடுகள்

இவர் மொழியியல் தொடர்பாகவும், மலையாள இலக்கணம் தொடர்பாகவும் ஆய்வேடுகளை வெளியிட்டுள்ளார்.
- வாக்கிய அமைப்பில், வினைச்சொல்லின் பங்கு, இடம் (மார்ச்சு 2006)
- மலையாள வாக்கியங்களில் உள்ள இணைவுகள் (பெர்க்லி மொழியியல் கழகத்தின் வெளியீடு)
- குவெஸ்டீன் மூவ்மெண்ட் இன் சம் எசோவி லாங்குவேஜஸ் அண்டு த தியரி ஆப் பியூச்சர் செக்கிங் (2004)
- ஐபி- இண்டர்னல் அண்டு போகசு பிரேசசு (2002)
- தி திராவிடியன் எக்சுபீரியன்சர் கன்சிடிரக்சன் அண்டு த இங்கிலீசு சீம் கன்சிடிரக்சன்
# கா. அ. ஜெயசீலன்

## ஆக்கங்கள்

- பாராமெட்ரிக் ஸ்டடீஸ் இன் மலையாளம் சிண்டாக்ஸ்
- ஆரோஹணம் (1986)
- கவிதைகள் (1997)
- ஜெயசீலனின் கவிதைகள் (2008, கரண்ட் புக்ஸ், திருச்சூர்)
# மென்பொருள் வடிவமைப்பு முறை

மென்பொருள் பொறியியலில் **மென்பொருள் வடிவமைப்பு முறை** (Design pattern) என்பது ஒரு குறிப்பிட்ட சூழலில் பொதுவாக ஏற்படும் பிரச்சனைகளுக்கு உருவாக்கப்படும் மென்பொருள் வடிவமைப்பு ஆகும். மென்பொருள் வடிவமைப்பு என்பது நேரடியாக ஒரு மூல குறியீடாகவோ அல்லது ஒரு இயந்திர மொழியாகவோ மாற்ற கூடிய அமைப்பு அல்ல. பல்வேறு சூழ்நிலைகளில் எவ்வாறு நிரலாக்கம் செய்வது என்பதற்கான ஒரு வார்ப்புருவையும், விளக்கத்தையும் கொண்டிருக்கும். நிரலாளர்கள் வெவ்வேறு சூழலுக்கேற்ப சிறந்த நடைமுறைகளைப் பின்பற்றி மென்பொருள் உருவாக்கத்தை எளிமைப்படுத்தியும், தரமுள்ளவையகவும் இருக்க மென்பொருள் வடிவங்கள் உதவுகின்றன. பொதுவாக திரும்ப நிகழ்த்தப்பட இயலுகின்ற தீர்வுகள் வடிவமைப்பு முறைகள் ஆகின்றன.
# மென்பொருள் வடிவமைப்பு முறை

## வரலாறு

வடிவங்கள் கட்டடக்கலை கருத்து மூலம் கிறிஸ்டோபர் அலெக்சாண்டரால் (1977-79) உருவாக்கப்பட்டது. 1987ல், கென்ட் பெக் மற்றும் வார்டு கன்னிங்காம் நிரலாக்கங்கள் போன்றவற்றுக்கு வடிவங்களை பயன்படுத்துவதற்கான யோசனையை பரிசோதனை செய்ய தொடங்கினர். அந்த ஆண்டின் OOPSLA மாநாட்டில் தங்கள் முடிவுகளை வழங்கினர்.  
1994ல் வடிவமைப்பு முறைகள் குறித்த புத்தகம் புத்தகம் வெளிவந்த பின்பே மென்பொருள் வடிவமைப்பு முறைகள் பிரபலமடையத் தொடங்கின. வடிவமைப்பு முறைகள் நீண்ட காலமாக நடைமுறையில் பயன்படுத்தப்படுகிறது என்றாலும், வடிவமைப்பு முறைகள் கருத்து ஒழுங்குபடுத்துதல் பல ஆண்டுகளாக நலிவுற்றிருந்தது.
# மென்பொருள் வடிவமைப்பு முறை

## நடைமுறை

சோதனை செய்ப்பட்ட அல்லது நிருபிக்கப்பட்ட மேற்கோள் சூத்திரங்களாக வழங்குவதன் மூலம் வடிவமைப்பு முறைகள் மென்பொருள் தயாரிப்பின் தரத்தையும் வேகத்தையும் அதிகரிக்க இயலும். . வடிவைமைப்பு முறைகளை மீண்டும் மீண்டும் பயன்படுத்துவதன் மூலம் குறியீடை படிப்பதும் புரிந்து கொள்வதும் நிரலாளர்களுக்கும், வடிவைமைப்பு முறைகளை அறிந்த மென்பொருள் வடிவைமைப்பாலர்களுக்கும் எளிதாகிறது. மேலும் அது பல நடைமுறை சிக்கல்களை தவிர்க்கிறது.
# மென்பொருள் வடிவமைப்பு முறை

## வகைகள்

- உருவாக்கும் வடிவமைப்பு முறைகள் (creational patterns)
- கட்டமைப்பு வடிவமைப்பு முறைகள் (structural patterns)
- நடத்தைக்குரிய வடிவமைப்பு முறைகள் (behavioural patterns)
# ம. சூ. நாராயணா

**எம். எஸ். நாராயணா** தெலுங்குத் திரைப்பட நடிகர். இவர் ஏறத்தாழ 500 திரைப்படங்களில் நடித்துள்ளார். நகைச்சுவை வேடங்களில் நடித்து, ஐந்து முறை நந்தி விருது பெற்றுள்ளார். இவர் நடித்தவற்றில், இந்திரா, சொந்தம், தூக்குடு ஆகிய திரைப்படங்கள் குறிப்பிடத்தக்கன.
# ம. சூ. நாராயணா

## திரைப்படங்கள்

- தூக்குடு
# இந்திரா (தெலுங்குத் திரைப்படம்)

::இதே பெயரில் உள்ள தமிழ்த் திரைப்படத்தைப் பற்றி அறிய, இந்திரா (தமிழ்த் திரைப்படம்) கட்டுரையைப் பார்க்கவும்.  
**இந்திரா**, 2002 ஆம் ஆண்டு தெலுங்கில் வெளியான திரைப்படம். இதில் சிரஞ்சீவி, சோனாலி பேந்திரே, ஆர்த்தி அகர்வால் ஆகியோர் நடித்துள்ளனர். இது பின்னர், இந்திரா தி டைகர் என்ற பெயரில் இந்தியிலும், இந்திரன் என்ற பெயரில் தமிழிலும் மொழிமாற்றம் செய்யப்பட்டது.
# இந்திரா (தெலுங்குத் திரைப்படம்)

## பாடல்கள்

- பம் பம் போலெ சங்கம் முரோகெலே
- ராதே கோவிந்தா
- தாயி தாயி தாம்மா
- கல்லு கல்லு மனி
- அய்யோ அய்யோ அய்யோ அய்யோ அய்யய்யோ
# தர்மவரப்பு சுப்பிரமணியம்

**தர்மவரப்பு சுப்பிரமணியம்**, தெலுங்குத் திரைப்பட இயக்குநரும், நகைச்சுவை நடிகரும் ஆவார். சிறந்த நகைச்சுவை கதாப்பாத்திரத்திற்கான நந்தி விருதுகளைப் பெற்றுள்ளார்.
# தர்மவரப்பு சுப்பிரமணியம்

## திரைப்படங்கள்

- பாவா பாவா பன்னீரு (1989)
- ஜயம்மு நிசசயம்முரா (1990)
- பெள்ளி புஸ்தகம் (1991)
- ஸ்வாதிகிரணம் (1992)
- பிரேம சித்ரம் பெள்ளி விசித்ரம் (1993)
- பருகோ பருகு (1993)
- மிஸ்டர் பெள்ளாம் (1993)
- லேடீஸ் ஸ்பெஷல் (1993)
- ஷ் கப் சுப் (1993)
- பெள்ளிகொடுகு (1994)
- பிரம்மச்சாரி மொகுடு (1994)
- கரானா புல்லோடு (1995)
- தோகலேனி பிட்ட (1997)
- பேமிலீ சர்க்கஸ் (2001)
- தப்பு சேசி பப்புகூடு (2002)
- இந்திரா (2002)
- ஒக்கடு (2003)
- சிம்மாத்திரி (2003)
- அம்ம நான்ன ஓ தமிள அம்மாயி (2003)
- பிலிஸ்தே பலுகுதா (2003)
- அம்முலு (2003)
- மாயாபஜார் (2006 திரைப்படம்)
- ஆதிவாரம் ஆடவாள்ளகு செலவு (2007)
- துபாய் சீனு (2007)
- லட்சியம் (2007)
- ஆபரேஷன் துர்யோதன (2007)
- அத்திலி சத்திபாபு எல்.கே.ஜி (2007)
- சங்கர் தாதா சிந்தாபாத் (2007)
- சிருத (2007)
- பொம்மன பிரதர்ஸ் சந்தன சிஸ்டர்ஸ் (2008)
- சோம்பேரி (2008)
- ஜல்சா (2008)
- மிஸ்டர் மேதாவி (2008)
- அன்னவரம் (2006)
- கதர்னாக் (2006)
- அந்தால ராமுடு (2006)
- பொம்மரில்லு (2006)
- ஏவண்டோய் ஸ்ரீவாரு (2006)
- பங்காரம் (2006)
- ஸ்ரீ ராமதாசு (2006)
- ஸ்டைல் (2006)
- கௌதம் எஸ்.எஸ்.சி (2005)
- ஜெய் சிரஞ்சீவ (2005)
- வீரி வீரி கும்மடி பண்டு (2005)
- மன்மதுடு (2002)
- ஆந்திருடு (2005)
- அந்தரிவாடு (2005)
- அதனொக்கடு (2005)
- அவுனன்னா காதன்னா (2005)
- நுவ்வொஸ்தானண்டே நேனொத்தண்டானா (2005)
- பாலு (2005)
- அல்லரி புல்லோடு (2005)
- மாஸ் (2004)
- மார்னிங் ராகா (2004)
- மிஸ்டர் அண்ட் மிசஸ் சைலஜா கிருஷ்ணமூர்த்தி (2004)
- வர்ஷம் (2004)
- தொங்கோடு (2003)
- கலெக்டர் காரி பார்ய (2010)
- நாகவல்லி (2010)
- ஷேடோ (2013)
# புதுச்சேரி மணக்குள விநாயகர் கோவில்

**மணக்குள விநாயகர் கோவில்** *(Manakula Vinayagar Temple)* புதுச்சேரியில் அமைந்துள்ளது. இக்கோயில் பிரெஞ்சுக்காரர்கள் புதுச்சேரிக்கு வருவதற்கு முன்பிருந்து, அதாவது 1666 ஆம் ஆண்டுக்கும் முன்பேயுள்ள ஒரு கோவில் ஆகும். மணல் குளத்து விநாயகர் என்ற பெயர் மருவி மணக்குள விநாயகர் ஆனது என்றறியப்படுகிறது. புதுச்சேரியின் சுற்றுலாத் தலங்களில் இதுவும் ஒன்று. புகழ் பெற்ற விநாயகர் கோயில்களில் குறிப்பிடத்தக்கதும் ஆகும். கோவிலின் உட்பகுதின் மேற்கூரையில் விநாயகர் பற்றிய பல வண்ண படங்கள் வரையப்பட்டு காண்பவரை அளவில்லா இன்பத்தில் ஆழ்த்தும் .கோவில் சுற்றுபுற சுவர்களில் அதைபோல் பல வண்ண படங்கள் வரையப்பட்டு உள்ளது.
# புதுச்சேரி மணக்குள விநாயகர் கோவில்

## அமைவிடம்

புதுவை புதிய பேருந்து நிலையத்தில் இருந்து 4 கிலோமீட்டர் தூரத்தில் உள்ளது .  
புதுவை ரயில் நிலையத்தில் இருந்து 2 கிலோமீட்டர் தூரத்தில் உள்ளது .
# புதுச்சேரி மணக்குள விநாயகர் கோவில்

## தரிசனம் நேரம்

காலை 5.45 முதல் 12.30 மணி வரை.  
மாலை 4.00 முதல் 09,30 மணி வரை.  
நேரம் விழா நாட்கள் மற்றும் விடுமுறை நாட்களில் மாற்ற உட்பட்டவை
# புதுச்சேரி மணக்குள விநாயகர் கோவில்

## தங்க தேர்

தங்க தேர் பக்தர்கள் நன்கொடைகள் சேகரிப்பு அடிப்படையில் முற்றிலும் செய்யப்பட்டது.இந்த தேர் பயன்படுத்தப்படும் தங்கம் மொத்த எடை சுமார் 7.5 கிலோ மதிப்பீடு ரூபாய் 35 லட்சம் மூலம் ஆகும்.தேரின் உயரம் 10 அடி அகலம் 6 அடி ஆகும்.மணக்குள விநாயகர் கோவில் தங்க தேர் 2006ஆம் ஆண்டு உருவாக்கி பயன்பாட்டுக்கு கொண்டு வரப்பட்டது . இந்த தங்க தேர் பவனி ஒவ்வொருஆண்டும் விஜய தசமி அன்று மேல தாளங்களுடன் ஊர்வலமாக கொண்டு செல்ல படும்.கடந்த ஆண்டு(2011) வரை கோவில் யானை லட்சுமி திருதேருடன் சேர்ந்து ஊர்வலம் வந்தன. மணக்குள விநாயகர் வீதியில் ஆரம்பித்து நேரு வீதி வழியாக வந்து ராஜா சினிமா தியேட்டர் அருகில் உள்ள போக்குவரத்து சிக்னல் வழியாக வந்து கொசகடை வீதி சென்று அங்கு இருந்து கோவிலை வந்து அடைகிறது.
# புதுச்சேரி மணக்குள விநாயகர் கோவில்

## கோவில் யானை லட்சுமி

மணக்குள விநாயகர் கோவிலில் கோவில் யானை ஒன்று உள்ளது .அதன் பெயர் லட்சுமி .இந்த யானை மற்ற கோவில் யானைகள் போல் அல்லாது மக்களுடன் மிகவும் அன்புடன் பழகி வருகிறது .லட்சுமி யானை புதுவை மக்களால் பெரிதும் பேரன்புடன் கண்டு செல்ல கூடிய ஒரு நிலை இன்று உள்ளது .மணக்குள விநாயகர் கோவில் நுழைவாயில் முன் லட்சமி நின்று கொண்டு வரும் பக்தர்களை வரவேற்பதை நாம் இன்றும் காண முடியும் .பல குழந்தைகள் லட்சமி கன்வதற்காக இங்கு வருகின்றனர் .அக்டோபர் 2013 முதல் புதுவை முனிசிபாலிட்டி யானை உரிமம் கொடுக்கப்பட்டு உள்ளது அதற்கான சான்று அதன் கழுத்தில் செப்பு பதக்கத்தில் பொறிக்கப்பட்ட ஒரு அபாரனமாக அதை காணலாம்.
# புதுச்சேரி மணக்குள விநாயகர் கோவில்

## தொள்ளைக்காது சித்தர்

:தொள்ளைக்காது சுவாமிகளின் –இயற் பெயர் என்ன -தாய் தந்தையர் யார் எப்பொழுது பிறந்தார்-எங்கிருந்து வந்தார் என்பது யாருக்கும் தெரியாது. புதுவை, கோரிமேடு அடுத்துள்ள முரட்டாண்டி என்னும் ஊரிலுள்ள அம்மன் கோவிலில் தான் ஊர் மக்கள் பார்த்தார்களாம்.
இள வயதிலேயே தந்தையை இழந்த சுவாமிகள், தாயார் தனக்கு திருமண ஏற்பாடு செய்வதைக் கண்டு மிரண்டு போய் தன் குலதெய்வமான அம்மனிடம் முறையிட்டார். அப்பொழுது அம்மன் தன்னை அழைப்பது போன்று ஒர் ஒலி கேட்க, அந்த ஒலியை கேட்டுக் கொண்டே நடக்கத் தொடங்கியவர் ”முரட்டாண்டி” என்ற ஊரை அடைந்தவுடன் தான் தன் நிலை அடைந்தார். அங்கிருந்த முத்து மாரியம்மன் கோவிலை அடைந்து அம்மனை வேண்டினார்.இடைவிடாது தாயை வணங்கிக் கொண்டேயிருந்தார்.
அதி அற்புத அழகு வாய்ந்த அன்னையின் தரிசனக் காட்சியை- அன்றிரவு கண்ணாரக்கண்டார். வாய் பேசா ஊமையானார்.
:ஞான மோன நிலைக்குள் தன்னை நிறுத்திக் கொண்டு –யாவற்றையும் உணர்ந்தார். அங்கு சுவாமிகளுக்கு ஞானம் கிடைத்தது. அத்துடன் அங்கிருந்து ஐந்து மைல் தொலைவில் உள்ள புதுவைக்குச் சென்று-
கடற்கரை அருகில் இருந்த மணற் குளத்தங்கரையில் ஒரு விநாயகர் சிலையை பிரதிஷ்டை செய்து அவ்விநாயகரையும் வழிபட்டு வந்தார்.
தினமும் காலையில் ஐந்து மைல்கல் நடந்து புதுவையை அடைந்து, அங்கு விநாயகருக்கு மலர் அலங்காரம் செய்து- பூஜை செய்து வழிபட்டுவிட்டு –பின் அங்கிருந்து திரும்பவும் நடந்து முரட்டாண்டிக்கு
வந்து அம்மனை வழிபட்டு வந்துள்ளார். இது அவரின் தினசரி வாடிக்கையானது.  
:முரட்டாண்டியில் பிரஞ்சு அதிகாரிகளின் தொல்லைகள் அதிகமானதால் சுவாமிகள் அவ்விடம் விட்டு நகர்ந்து புதுவை பாலாஜி திரையரங்கு அருகில் உள்ள ஆனந்தரங்கபிள்ளையின் தோட்டத்திற்கு வந்து ஒரு பகுதியில் சிறு குடிசை அமைத்துக் கொண்டு தங்கினார். மனித கூட்டத்தை விட்டு விலகி தனிமையை விரும்பிய
சுவாமிகளுக்கு-அந்த இடம், அவர் மனதில் அமைதியை தோற்றுவித்தது. ஞான பூமியிலே, சித்தர்கள்,தவசீலர்கள், ஆத்ம சாதனையாளர்கள் தேடும் பேரின்பம் ஒளிரக்கண்டார். தன்னை இப்புதுவைக்கு அழைத்து வந்த அந்த ஓங்கார ஒலியை வணங்கினார். தான் புதுவைக்கு அழைத்து வரப்பட்ட நோக்கத்தை உணர்ந்து கொண்டார்.  
:அங்கிருந்து மணற் குளத்து பிள்ளையாரை தினமும் இரு வேளையும் வழிபட செல்ல
சுவாமிகளுக்கு மிகவும் வசதியாய் அமைந்தது. பிள்ளைத்தோட்டத்து பகுதி மக்கள் சுவாமிகளின்
மேல் மிகவும் அன்பாயிருந்து பணிவிடை செய்து வந்தனர். காலையில் விநாயகரை பூஜை செய்வது வழக்கம்.பின் முத்து மாரியம்மனிடம் நிஷ்டையில் அமர்வார்.பின் மொரட்டாண்டி செல்வார். இவ்வளவும் நடந்தே சென்று முடிப்பார்.காலங்கள் சென்றன.ஆத்ம சக்தி தீவிரமாக வெளிப்படத் தொடங்கியது.தன்னை நாடி வரும் பக்தர்களுக்கு மருத்துவ உதவிகள் செய்து வந்ததுடன் அவர்களின் குறைகளை கேட்டு தீர்த்து வைத்துள்ளார். அவரின் சித்து வேலைகளைக் கண்ட மக்கள் சுவாமிகளின் குடிசையை “சித்தன் குடிசை” என்றுஅழைத்து வந்தனர். இன்றளவும் அப்பகுதி அப்பெயரிலேயே அழைக்கபடுகிறது. அவரின் அருளால் அப்பெயர் மக்கள் மனதில் நிலைத்து விட்டது. சுவாமிகள், காதில் பெரிய துளை இருந்ததால் பின்னர் அவர் “தொள்ளைக் காது சித்தர்”என அழைக்கப் பெற்றார்.
# புதுச்சேரி மணக்குள விநாயகர் கோவில்

## நூல்களில் கோயில் பற்றிய குறிப்புகள்

- புதுவை நெல்லித்தோப்பு ராமானுஜ செட்டியார் அவர்கள் *ஸ்ரீ மணக்குள விநாயகர் பதிகம்* எழுதி நூலாக வெளியிட்டார் .
# கர்ம யோகம்

**கர்ம யோகம்** என்பது கர்மம்+யோகம் எனும் சொற்களின் சேர்கையே. உடல், மனம் மற்றும் வாக்கால் செய்யும் செயல்களே **கர்மம்** எனப்படும். **யோகம்** என்பதற்கு சாதனை என்று பொருள். ஒரு செயலை வெறும் செயலாக செய்யும் போது, அச்செயல் மனதில் விருப்பு-வெறுப்புகள் கொடுத்து துயரத்தில் பந்தப்படுத்தி, மனதை பளு ஆக்குகிறது. அதே செயலை கர்ம யோக சாதனையாக நினைத்து செய்யும் போது மனதில் ஏற்படும் விருப்பு-வெறுப்புகளை நீக்கி, மனதில் அமைதி உண்டாக்குகிறது.
# கர்ம யோகம்

## கர்மத்திற்கும், கர்ம யோகத்திற்கும் உள்ள வேறுபாடுகள்

- கர்மம் எதிர்மறை விளைவை உண்டாக்கும், ஆனால் கர்ம யோகம் செய்வதால் எதிர்மறை விளைவு உண்டாகாது.
- கர்மத்தை முழுமையாக செய்தால்தான் பலன் உண்டு. பாதியில் நின்ற கர்மங்களுக்கு பலன் இல்லை. மேலும் கர்மத்தில் முழுப்பலன் கிடைக்கும் என்று உறுதியாக எதிர்பார்க்க முடியாது, ஆனால் கர்ம யோகத்தால் செய்யப்படும் செயல்களுக்கு செய்த அளவுக்காவது பலன் உண்டு.
- செய்த கர்மங்களுக்கு பலன் உறுதியாக கிடைக்கும் என்று கர்ம காண்டத்தில் உறுதி அளிப்பதில்லை.
- கர்ம யோகம் செய்வதால் மனத்தூய்மை (சித்த சுத்தி) உண்டாகும். அந்த சித்த சுத்தி மோட்சம் கிடைக்க காரணமாகிறது.
# கர்ம யோகம்

## கர்மிக்கும் (செயல் செய்பவன்), கர்ம யோகிக்கும் உள்ள வேறுபாடு

- கர்மி தன் செயலில் சஞ்சலபுத்தி உடையவனாக இருப்பான், ஆனால் கர்மயோகியின் சிந்தனை, பேச்சு மற்றும் செயல் ஒரே நேர்கோட்டில் அமைந்திருக்கும். கர்மி பலனை எதிர்பார்த்து செயல் செய்வான். ஆனால் கர்ம யோகியோ பலனில் விருப்பமின்றி ஈஸ்வர அர்ப்பணமாக செயல் செய்வான். கர்ம யோகி தான் செய்த செயலின் பலனை ஈஸ்வர பிரசாதமாக எடுத்துக் கொள்வான்.
# கர்ம யோகம்

## கர்ம யோகம் மூன்று தத்துவங்களின் விசாரணை

- நம்மிடமிருந்து வெளிப்படும் செயல்களைப் பற்றிய விசாரணை
- செயல் செய்யும் போது, எப்படிபட்ட பாவனையுடன் (Attitude) செயல் செய்பவனாக (கர்தா) இருக்க வேண்டும் என்ற விசாரணை.
- செயலின் (கர்மம்) பலனை அனுபவிக்கும் போது, அதனை எவ்வாறு அனுபவிப்பனாக (போக்தா) இருக்க வேண்டும் எனும் விசாரணை.
# கர்ம யோகம்

## பகவத் கீதையில் கர்மயோகம் குறித்தான நான்கு கருத்துக்கள்

- செயல் செய்ய கர்தாவுக்கு (செயல் செய்பவன்) உரிமை உண்டு
- செயல் செய்து முடித்த பின்பு, செயலின் பலனில் செயல்செய்தவனுக்கு (கர்த்தாவுக்கு) உரிமை இல்லை.
- நம் செயலின் பயன், எதன் அடிப்படையில் எனில், செயலை எப்படிப்பட்ட நோக்கத்துடன் (சங்கல்பம்)/உள் உணர்வுடன் செய்தோம் என்பதை பொறுத்து பலன் கிடைக்கிறது.
- ஒருவன் செயல் (கர்மம்) செய்யாமல் இருக்கும் மனம், சோம்பல், சோர்வு மற்றும் தோல்வியினால் வரக்கூடாது, ஆனால் வைராக்கியத்தின் மூலம் மட்டுமே வரவேண்டும். அவன் தான் கர்ம யோகி.
# கர்ம யோகம்

## ஆசிரம கர்மங்கள்

- பிரம்மச்சர்யஆசிரம கர்மங்கள் (கடமைகள்): வேத சாத்திரங்களை படித்தல், குரு சேவை மற்றும் இரந்துண்டு/ பிட்சை எடுத்து வாழ்தல்.
- இல்லற ஆசிரம கர்மங்கள் : பொருள் ஈட்டல், தானம் செய்தல் மற்றும் விருந்தோம்பல், யாகம் மற்றும் யக்ஞம் செய்தல்.
- வானப்பிரத்த ஆசிரம (காடுறை வாழ்வு) கர்மங்கள் : தன் மனைவியுடன் அல்லது தனியாக காடுறைந்து ஜெபம், தவம் இயற்றல் , தியானம் செய்தல் மற்றும் இரந்துண்டு வாழ்தல்.
- சந்நியாச ஆசிரம கர்மங்கள் : தியானம், ஜெபம், வேதாந்த சாத்திரங்கள் அறிதல், இரந்துண்டு வாழ்தல், மோட்சம் வேண்டி ஆத்ம தியானம் செய்தல்.
# கர்ம யோகம்

## இதனையும் காண்க

- பக்தி யோகம்
- ஞான யோகம்
# பொது வாக்குரிமை

**பொது வாக்குரிமை ** (இலங்கை வழக்கு: **சர்வசன வாக்கெடுப்பு**, ஆங்கிலம்: *Universal suffrage*அல்லது *universal adult suffrage* அல்லது *general suffrage* அல்லது *common suffrage*) என்பது வாக்களிக்கும் உரிமையை அனைத்து முதிர் அகவையர் குடிகளுக்கும் விரிவுபடுத்துவதாகும். தவிர இது முதிரா அகவையினருக்கும் (டெமனி வாக்களிப்பு) குடியல்லாதோருக்கும் விரிவுபடுத்துவதையும் குறிக்கும். வாக்குரிமை வாக்களிக்கும் உரிமை மற்றும் வாக்களிக்க வாய்ப்பு என்ற இரு விழுமியங்களைக் கொண்டிருப்பினும் **பொது வாக்குரிமை** என்பது வாக்களிப்பு உரிமையை மட்டுமே குறித்தது; நடப்பு அரசு எத்தனை முறை வாக்காளர்களை கலந்து முடிவுகள் எடுக்கிறது என்பதை குறிப்பிடுவதில்லை. எங்கெல்லாம் பொது வாக்குரிமை உள்ளதோ அங்கு வாக்களிக்கும் உரிமை இனம், பால், நம்பிக்கை, செல்வம், அல்லது சமூகநிலை ஆகியவற்றால் கட்டுப்படுத்தப் படுவதில்லை.
# பொது வாக்குரிமை

## இவற்றையும் காண்க

- குடிசார் மற்றும் அரசியல் உரிமைகள்
- பெண்கள் வாக்குரிமை
# சீந்தில்

**சீந்தில்** (*Tinospora cordifolia*) என்பது மரங்களில் தொற்றிப் படரும் ஒரு மூலிகைத் தாவரமாகும். தண்டின் மேல்பகுதியில் தடித்த தோல் மூடிஇருக்கும். தோலுக்கு மேல் மெல்லிய காகிதம் போன்ற படலம் மூடியிருக்கும். இலைகள் இதய வடிவில் இருக்கும். இவை மரங்களின் மேல் ஏறிப் படரும். கொடியை அறுத்து விட்டாலும் உலர்ந்து போகாது. காற்றிலுள்ள நீரை உறிஞ்சி வாழும் திறனுடையது. அறுபட்ட இடத்திலிருந்து மெல்லிய கம்பிபோன்ற கொடிகளைக் கீழ்நோக்கி வளரவிட்டுப் பூமியில் வேரூன்றிக் கொண்டு பூமியிலிருந்து நீரை உறிஞ்சி வாழ ஆரம்பிக்கும்.
# சீந்தில்

## பெயர்கள்

சீந்திலுக்கு **அமிர்தவல்லி**, **சோமவல்லி**, **அமிர்தை**, **குண்டலி**, **அமிர்தக்கொடி** போன்ற பல பெயர்கள் உண்டு. ‘வல்லி’ என்றால் ‘கொடி’ என்ற பொருளில், கொடி வகையான சீந்திலுக்கு அமிர்த‘வல்லி’ எனும் பெயரும், அமிர்தம் என்றால் ‘அழியாத தன்மையைக் கொடுக்கும்’ என்ற பொருளில் ‘அமிர்தை’ எனும் பெயர் இதற்கு ஏற்பட்டிருக்கிறது. இதில் பொற்சீந்தில் எனும் இனமும் உண்டு.
# சீந்தில்

## பயன்கள்

சித்த மருத்துவத்தில் சீந்தில் கொடியைக் கற்ப மருத்துவ குணம் (கற்ப மருந்து என்பது மனிதன் நீண்ட நாள் உயிர்வாழ உதவுவது என்பது பொருள்) கொண்டதாகக் கூறப்பட்டுள்ளது. கிராமங்களில் குழந்தைகளுக்குச் சளி பிடிக்காமல் இருக்கக் கொடியின் சிறு துண்டை எண்ணெயில் பொரித்து ஆற வைத்துத் தலைக்குத் தேய்த்துக் குளிப்பாட்டுவது வழக்கம். பெரியவர்களுக்கும் சளிக்குச் சீந்தில் கொடியிலிருந்து மருந்து தயாரிக்கலாம். முற்றிய சீந்தில் கொடியிலிருந்து சீந்தில் சர்க்கரை என்னும் வெண்மையான பொடி தயாரிப்பர். அதற்குச் சீந்தில் சர்க்கரை என்று பெயர். சித்த மருந்து தயாரிப்பில் சீந்தில் சர்க்கரை பயன்படுகின்றது. பல ஆண்டுகளாக மருந்தாகப் பயன்படுத்தப்பட்டாலும் இச்செடியில் எந்த மருத்துவக் குணமும் உள்ளதாக நிரூபிக்கப்படவில்லை.
# சீந்தில்

## பக்க விளைவுகள்

இச்செடியைக் கொதிக்கவைத்தோ அல்லது இச்செடியை மூலமாகக் கொண்ட மருந்தையோ பயன்படுத்தியவர்களுக்குக் கல்லீரல் அழற்சி ஏற்பட்டுள்ளது. மேலும் ஏப்ரல் 2020 முதல் சூலை 2021 வரை இச்செடியை உட்கொண்ட 43 பேர்களுக்குக் கல்லீரல் அழற்சி ஏற்பட்டுள்ளதாக ஆராய்ச்சி வெளிவந்துள்ளது.
# கென்ட் பெக்

**கென்ட் பெக்** (*Kent Beck*) ஒரு அமெரிக்க மென்பொருள் பொறியாளர் மற்றும் எக்ஸ்ட்ரீம் புரோகிராமிங் உருவாக்கியவர். மேலும் சுறுசுறுப்பான மென்பொருள் உருவாக்கம் மற்றும் டெஸ்ட் டிரைவன் அபிவிருத்தி சாப்ட்வேர் டெவலப்மெண்ட் முறைமைகளுக்கு வழி காட்டியவர். 2001ல் சுறுசுறுப்பான பிரகடனத்தில் கையெழுத்திட்ட 17 பேரில் பெக் கும் ஒருவராக இருந்தார்.
# கென்ட் பெக்

## படிப்பு

அவர் கணினி அறிவியலில் பிஎஸ் மற்றும் எம்.எஸ் பட்டங்களை (1979-1987) ஓரிகன் பல்கலைக்கழகத்தில் பயின்றவராவார்.
# கென்ட் பெக்

## படைப்புக்கள்

### புத்தகங்கள்

- 1996. *ஸ்மால்டாக் வடிவமைப்புகளுக்கான சிறந்த நடைமுறைகள் (Smalltalk Best Practice Patterns)*. பிரென்டைஸ் ஹால். ( ஐஎஸ்பிஎன் 978-0134769042)
- 1996. * கென்ட் பெக்ன் ஸ்மால்டாக் சிறக்க வழிகாட்டி: ஒரு வரிசைப்படுத்தப்பட்ட சேகரிப்பு*. Cambridge University Press. (ஐஎஸ்பிஎன்978-0521644372)
- 1999. *எக்ஸ்ட்ரீம் புரோகிராமிங் விளக்கம்: மாற்றத்தை ஏற்றுக்கொள்ளுங்கள்*. Addison-Wesley. Winner of the Jolt Productivity Award. (ஐஎஸ்பிஎன் 978-0321278654)
- 2000. *தீவிர நிரலாக்கத்தை திட்டமிடுதல்*. With Martin Fowler. Addison-Wesley. (ஐஎஸ்பிஎன் 978-0201710915)
- 2002. *சோதனை சார்ந்த மென்பொருள் உருவாக்கம்:எடுத்துக்காட்டுக்கள் மூலம்*. Addison-Wesley. Winner of the Jolt Productivity Award. (ஐஎஸ்பிஎன் 978-0321146533)
- 2003. *எக்லிப்ஸ்க்கு பங்களிப்பு: கொள்கைகள், முறைகள், மற்றும் நிரல்கள்*. With Erich Gamma. Addison-Wesley. (ஐஎஸ்பிஎன் 978-0321205759)
- 2004. *ஜேயூனிட் பாக்கெட் கையேடு*. O'Reilly. (ஐஎஸ்பிஎன் 978-0596007430)
- 2005. *எக்ஸ்ட்ரீம் புரோகிராமிங் விளக்கம்: மாற்றத்தை ஏற்றுக்கொள்ளுங்கள், 2ஆம் பதிப்பு*. With Cynthia Andres. Addison-Wesleyமீண்டும் புதிதாக எழுதப்பட்டது . (ஐஎஸ்பிஎன் 978-0201616415)
- 2008. *செயல்முறை வடிவமைப்பு முறைகள் Implementation Patterns*. Addison-Wesley. (ஐஎஸ்பிஎன் 978-0321413093)
# கென்ட் பெக்

## படைப்புக்கள்

### தேர்ந்தெடுக்கப்பட் ஆராய்ச்சி கட்டுரைகள்

- 1987. "Using Pattern Languages for Object-Oriented Programs". வார்டு கன்னிங்காம் உடன் இணைந்து. OOPSLA'87.
- 1989. "A Laboratory For Teaching Object-Oriented Thinking". வார்டு கன்னிங்காம் உடன் இணைந்து. OOPSLA'89.
- 1989. "Simple Smalltalk Testing: With Patterns ". Origins of xUnit frameworks.
# தெய்வமகள் (தொலைக்காட்சித் தொடர்)

**தெய்வமகள்** என்பது 2013 முதல் 2018 ஆம் ஆண்டு வரை சன் தொலைக்காட்சியில் திங்கட்கிழமை முதல் சனிக்கிழமை வரை இரவு 8 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்த தொடரை விகடன் ஒளித்திரை சார்பில் இயக்குநர் S. குமரன் என்பவர் இயக்க வாணி போஜன், கிருஷ்ணா மற்றும் ரேகா கிருஷ்ணப்பா ஆகியோர் முதன்மைக் கதாபாத்திரத்தில் நடித்துள்ளனர்.  
இது தமிழ் தொலைக்காட்சித் தொடர்களில் மிக அதிகமான தொலைக்காட்சி இலக்கு அளவீட்டு புள்ளிகளைப் பெற்ற தொடர் ஆகும். இந்த தொடர் சன் குடும்பம் விருதுகள் உள்பட்ட பல விருதுகளை வென்றுள்ளது என்பதை குறிப்பிடத்தக்கது. இந்த தொடர் மார்ச்சு 25, 2013 ஆம் ஆண்டு திருமதி செல்வம் என்ற தொடர் ஒளிபரப்பான நேரத்திற்கு பதிலாக ஒளிபரப்பாகி பெப்ரவரி 17, 2018 ஆம் ஆண்டு 1,466 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்தில் நாயகி (2018-2020) என்ற தொடர் ஒளிபரப்பானது. இத்தொடர் தற்போது கலைஞர் தொலைக்காட்சி<nowiki/>யில் மார்ச் 1, 2021 முதல் இரவு 7 மணிக்கு மறுஒளிபரப்பாகிறது.
# தெய்வமகள் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- வாணி போஜன் - சத்யபிரியா பிரகாஷ்
- கிருஷ்ணா - பிரகாஷ்
- ரேகா கிருஷ்ணப்பா - காயத்திரி
# தெய்வமகள் (தொலைக்காட்சித் தொடர்)

## நடிகர்கள்

### பிரகாஷ் குடும்பத்தினர்

- குமார் - சிதம்பரம் (தந்தை)
- வெண்ணிற ஆடை நிர்மலா - ஜானகி சிதம்பரம் (தாய்)
- பிரகாஷ் ராஜன் - குமார் சிதம்பரம் (அண்ணன்)
- அரவிந்த் - ராஜு சிதம்பரம் (இரண்டாவது சகோதரர்)
- அனிதா நாயர் → சிந்து சியாம் - திலகவதி ராஜு
- நிஷா கிருஷ்ணன் → வனிதா ஹரிஹரன் - ராகினி வசந்த் (சகோதரி)
- சுசித்ரா - அகிலா குமார்
- சுஹாசினி -வினோதினி மூர்த்தி (கயாத்திரியின் சகோதரி)
- கணேஷ் - மூர்த்தி
- ராதா - சத்யகலா மூர்த்தி
# தெய்வமகள் (தொலைக்காட்சித் தொடர்)

## நடிகர்கள்

### சத்யபிரியா குடும்பத்தினர்

- ராஜ்யலட்சுமி → சுரேகா மேரி - சம்பூர்ணம் சுந்தரம்
# தெய்வமகள் (தொலைக்காட்சித் தொடர்)

## மறுதயாரிப்பு மற்றும் மொழிமாற்றம்

**Oohala Pallakilo** என்ற பெயரில் தெலுங்கு மொழியில் மொழிமாற்றம் செய்யப்பட்டு (திங்கள் முதல் வெள்ளி வரை இரவு 07 மணிக்கு ஜெமினி தொலைகாட்சியிலும் மற்றும் மலையாளம் மொழியில் **பாக்யலக்ஷ்மி** என்ற பெயரில் மறுதயாரிப்பு செய்யப்பட்டு சூர்யா தொலைக்காட்சியில் ஒளிபரப்பானது.
# தெய்வமகள் (தொலைக்காட்சித் தொடர்)

## இவற்றை பார்க்க

- சன் தொலைக்காட்சி நாடகத் தொடர்கள் பட்டியல்
# உருவாக்கும் வடிவமைப்பு முறைகள்(மென்பொருள்)

பொருள் உருவாக்கம் (Creational Patterns) என்பது பொதுவாக நிரலாக்கம் செய்யும்போது பல்வேறு நடைமுறைச் சிக்கல்களை உருவாக்கலாம். இதனை கையாளவே உருவாக்கும் வடிவமைப்பு முறைகள். உருவாக்கும் வடிவமைப்பு முறைகள் சூழ்நிலைக்கு ஏற்ற வகையில் பொருட்களை உருவாக்க(creating objects) உதவும் வடிவமைப்பு முறைகள் ஆகும்.  
உருவாக்கும் வடிவமைப்பு முறைகள் பெரும்பாலும் பின்வரும் இரண்டு யோசனைகளை கொண்டே அமைந்துள்ளன:
- ஸ்தூலமான இனக்குழுவின் உறைபொதியாக்க தகவலை முறைமைக்கு தெரிவிப்பது
- ஸ்தூலமான இனக்குழுவின் உருவாக்கத்தையும் இனைதளையும் மறைப்பது  
இந்த முறையில் நன்கு அறிமுகமான வடிவமைப்பு முறைகள் பின்வருமாறு:
- சுருக்க தொழிற்கருவி கோலம்(Abstract Factory Pattern)
- கட்டுமாணி கோலம் முறை (Builder Pattern)
- ஓருறுப்புக் கோலம் (Singleton Pattern)
# உருவாக்கும் வடிவமைப்பு முறைகள்(மென்பொருள்)

## வரையறை

ஒரு அமைப்பினை ஒரு பொருளின் உருவாக்கத்திலும், அமைப்பிலும் மற்றும் குறிப்பிடப்படுதலிளிருந்து தனித்தாள உதவுவதே பொருள் உருவாக்க வடிவமைப்புகள் ஆகும். அடிப்படையில் அமைப்பின் நெகிழ்வு அதிகரிக்க ஒரு பொருளானது என்ன, யார், எப்படி, எப்போது படைக்க முடியும் என்பதை அறிவுறுத்துகிறது.
# சாணி வண்டு

**சாணி வண்டு** (*Dung beetle*) என்பது ஒரு வண்டினமாகும். இவை ஆப்பிரிக்கா முதல் அண்டார்டிகா வரையும் வாழ்வதாக ஆய்வுகள் கூறுகின்றன. இவ்வண்டு விலங்குகளின் சாணத்தை உண்டு வாழ்கின்றது. சிறிய வண்டுகள் சாணக்குவியலுக்குள் புகுந்து அச்சாணக்குவியல் தீரும்வரை அங்கேயே தங்கி வாழும். இவ்வண்டில் 5,000 இனங்களுக்கு மேல் உண்டு.
# சாணி வண்டு

## தோற்றம்

இது ஒரு மிமீ முதல் மூன்று செ.மீ வரை என பல அளவுகளில் காணப்படுகின்றது. இதன் வடிவம் ஏறக்குறைய தென்னை மரத்தின் குருத்துகளை குடைந்து நாசம் செய்யும் *காண்டாமிருக வண்டினை* ஒத்திருக்கும். கருமை நிறமுடையது. முன்பகுதி அரைவட்டவடிவில் மண்வெட்டி போன்ற அமைப்பு காணப்படுகிறது. அதன் முன்னங்கால்கள் குட்டையாகவும் பின்னங்கால்கள் நீண்டும் காணப்படும்.
# சாணி வண்டு

## இயல்புகள்

மண்வெட்டி போன்ற அமைப்பின் மூலம் சாணத்தின் ஒரு பகுதியை வெட்டி பிரித்து எடுக்கவும் பூமியில் பள்ளம் தோண்டவும் முடியும். சாண வண்டுகளுக்கு மோப்ப சக்தி அதிகம். யானை, மாடு போன்ற விலங்குகள் சாணம் போட்டவுடன் அதிலிருந்து வரும் மணம் காற்றில் பரவியவுடன் சாண வண்டுகள் கூட்டமாக வந்து சாணத்தை மொய்த்து கொள்ளும். இனப்பெருக்கத்திற்கு தயாராக இருக்கும் பெண் வண்டுகள் சாணத்தை உருட்டி பந்து போல் செய்து முன் கால்களை முன் பக்கம் ஊன்றிக்கொண்டு பின்னங்கால்களால் சாண உருண்டையை உருட்டிச் செல்லும். அவை தன் எடையைப்போல் 50 மடங்கு எடையை நகர்த்திச் செல்லும் வலிமையுடையது. அவ்வாறு உருட்டிச் செல்லும் சாண உருண்டைகளை ஈரமான இடத்தைத் தேர்ந்தெடுத்து பின்னங்கால்களால் தாங்கியபடி முன்னங்கால்களால் பூமியில் குழி தோண்டிகொண்டு நுழையும். சாண உருண்டையும் குழிக்குள் வந்து சேரும். வெளியேற்றப்பட்ட மண்குழியை மூடிகொள்ளும். நாளொன்றுக்கு ஒரு வண்டு தனது எடையைப் போல 250 மடங்கு அதிகமான சாணத்தை அல்லது மலத்தை மண்ணுக்குள் அனுப்புகின்றது.
# சாணி வண்டு

## இனப்பெருக்கம்

வண்டு சாண உருண்டையின் மீது முட்டையிடும். பின் வெளியேறி விடும். முட்டை குஞ்சு பொரித்து சாண உருண்டையை உண்டு வளரும். முழுவளர்ச்சி அடைந்தவுடன் வெளியேறிவிடும். மழை பெய்து பூமி ஈரமாக உள்ள காலங்களில் மட்டுமே வண்டுகள் இனப்பெருக்கத்தில் ஈடுபட முடியும்.